אוסי ילון

**אוסי ילון** (נולדה ב-18 בינואר 1959) היא אמנית רב תחומית המשלבת ביצירותיה ציור פיסול ומיצב. כמו כן, עוסקת בהוראת אמנות, אוצרות וסיורי אמנות עכשווית.

עבודותיה מאופיינות בחומריות עשירה, מכילות שכבות של צבע, הדפסים, טקסט וקולאז'. רבות מעבודותיה הן תלויות מקום ומתייחסות למרחב או לקהילה בהן הן מוצגות.

## קורות חיים
ילון ילידת רמת השרון, בת לרות בקר (בר אהרון) ולשמעון בקר. אביה, היה מהנדס אווירונאוטיקה, קצין בחיל האוויר וממקימי החיל. לאחר שחרורו מהצבא התקבל ללימודי תואר שני במטלורגיה בלונדון ובהמשך נבחר להיות ממקימי הכור בדימונה. בתקופה זו עברה המשפחה להתגורר בבאר שבע. בסוף שנות השישים נשלח האב ללימודי דוקטורט בפיזיקה גרעינית בפריז, שם שהתה המשפחה כשלוש שנים. בהיותה בת 13 נפטר האב באופן פתאומי והמשפחה שבה להתגורר ברמת השרון.

לאחר סיום לימודי התיכון שרתה בחיל המודיעין במחלקת מחקר.

ב-1979 נישאה לאליקים ילון. לזוג נולדו שלושה בנים. ב-2005 הזוג התגרש.

ילון למדה לתואר ראשון בתיאטרון ואמנות באוניברסיטת תל אביב. למדה פיסול אצל מרים חורי גוטהולץ וסיימה מסלול מלא במדרשה לאמנות. כמו כן, למדה לתואר שני באוריינות חזותית בסמינר הקיבוצים.

עבדה בהפקות שונות בטלוויזיה, בעיקר בתפקידי תחקיר. הייתה שותפה לפיתוח הקונספט של הסדרה "סיפור מסגרת-100 שנות אמנות". לימדה בבית הספר לאומנויות והחלה להציג בתערוכות שאצרה נעמי שלו.

הייתה חברה בקבוצת טייטלבאום, אותה הקימה נעמי שלו.

בעקבות מלחמת לבנון השנייה (2006) החלה להדפיס אמנות על גופיות של חיילים ולאחר מכן פיתחה שפה עיצובית תחת המותג – BLESS YOU.

## הבאר-מיצג באוניברסיטת וינה, 2014
בשנת 2014 השתתפה ילון בפרויקט וינה. בפרויקט נערכו פעילויות שונות באתרים שונים בעיר וינה באוסטריה, שמטרתם לעורר זיכרון ולהנציחו. המיצג של ילון נערך באתר הזיכרון "מרפא לנפש", אחד מ־38 אתרי הזיכרון הממוקמים בעיר. באוצרות של אילדיקו מני. 

ילון הציבה מיכל עשוי שברי קריסטל, סביבה הונחו שברי קריסטל (בדולח) כנושאי זיכרון לליל הבדולח. המשתתפים הוזמנו לבחור שבר בדולח ולהניחו בתוך הבאר. הפעולה הזמינה הזכרות, רגע אישי והתבוננות פנימית, אך גם שחרור מזכרונות העבר. בסיום המופע הפכה הבאר לגוף תאורה, ומתוכו נצצו שברי הבדולח. 

## יקיצה, הביאנלה של ירושלים, 2021
הביאנלה של ירושלים 2021 הייתה בנושא ארבע אמות. העיסוק המרכזי היה באופן בו האמנות משתלבת בחללים פרטיים. ילון הציגה בחדר בבית שץ. בית שץ, בו התגוררה משפחתו של בוריס שץ, נחשב לאבן השתייה של האמנות הישראלית. בבית גרו ופעלו לאורך כמעט מאה שנים, בוריס שץ רעייתו אולגה, ילדיו זהרה ובצלאל ורעייתו לואיז. הבית היה סמל לנסיון לשלב אומנות וגאולה לאומית. העבודה מוקירה את ילדיו של בוריס שץ,  אמנים ומעצבים בעצמם, שתרומתם נעלמה כמעט מן הזיכרון הקולקטיבי. כולל איזכורה של אנג'ליקה שץ, בתו מנישואים קודמים של שץ, שאף היא היתה ציירת מוכשרת שלא התגוררה בבית מעולם. התערוכה "יקיצה" מציגה מבט חדש על מנת לעורר ו"להתחיל מחדש" את הסיפור של אמנות ישראל ושל משפחת שץ ואולי לתת סוף אחר לנרטיב.

## הטמפלרים-מורשת וחלום, בית העם-חיפה, 2025
ממוזער|טמפלרים
התערוכה הוקמה לציון 25 שנים להקמת מוזיאון העיר חיפה באוצרות יפעת אשכנזי. בית העם היה המבנה הציבורי הראשון שנבנה ב-1869, והיווה את מרכז הקהילה הטמפלרית. ילון מציגה בעבודותיה את חיי היומיום של הטמפלרים, על הבטיהם התרבותיים והחברתיים.

## תערוכות יחידה
* 2002 – מה בא לך עכשיו? – גלריה גרוס, תל אביב. אוצרת: נעמי שלו
* 2003 – מה טוב – הגלריה העירונית נס-ציונה. אוצרת: דקלה גביש
* 2006 – עבודות ברכה – הסטודיו, רמת השרון. אוצרות: אוסי ילון
* 2009 – בריאת העולם – אוהבים אמנות עושים אמנות – גלריה אמיר, תל אביב. אוצרת: מיקי מן
* 2010 – Bless You – הסטודיו, רמת השרון. אוצרת: אלינור מילשטיין
* 2011 – אושפזין – הסטודיו, רמת השרון. אוצרת:אוסי ילון
* 2014 – הבאר – Lanefesh Marpe at Performance, וינה, אוסטריה. אוצרת: אילדיקו מני (Ildiko Meny)
* 2016 – Courage – הצבה בארט סטודיו ג׳ינסטרלה, אסיזי, איטליה. אוצרת: מרינה מרלי (Marina Mereli))
* 2019 – נחמה – אוהבים אמנות, תל אביב. אוצרת: אוסי ילון
* 2020 – Farewell – הצבה במכון אלפרד, תל אביב. אוצרת: אוסי ילון
* 2025 – בית העם – הטמפלרים: מורשת וחלום, מוזיאון העיר, חיפה. אוצרות: יפעת אשכנזי.

## מבחר תערוכות קבוצתיות

## גלריה

קובץ:הבאר-מרפא לנפש צילום אוסי ילון.jpg
קובץ:אוסי ילון- הבאר צילום אוסי ילון.jpg
קובץ:אוסי ילון-נשות הטמפלרים צילום לנה גומון.jpg
קובץ:אוסי ילון בית העם חיפה צילום לנה גומון.jpg
קובץ:אוסי ילון-יקיצה צילום אוסי ילון.jpg


## קישורים חיצוניים

* 
* אוסי ילון, במרכז מידע לאמנות ישראלית של מוזיאון ישראל
* דויד וקשטיין, דויד וגולית, שיחה על "מחנה ציור מס' 4"
* סרטון על ההצבה "יקיצה" בביאנלה של ירושלים
* נורית טל טנא, סמי ספונטני עם אוסי ילון, על "הטמפלרים:מורשת וחלום"
* על העבודה באוסטרליה, Sarah Sharples, Visiting Israeli artist Ossi Yalon brushes up on love of tennis as Ashfield's artist in residence,The Daily Telegraph, January 16, 2014
* פורטופוליו, "ילד ירוק- אמני רמת השרון בתערוכה קבוצתית",14 באפריל 2024
* 
* 
* התערוכה "הדברים הבלתי גמורים" חוגגת את חוסר השלמות, הספונטניות ותהליכי היצירה, ART TODAY, 13 בנובמבר 2022

## הערות שוליים

קטגוריה:ישראליות שנולדו ב-1959
קטגוריה:אמניות ישראליות
קטגוריה:רמת השרון: אישים